turjo4nis/wikipedia-bn-dump-20250701 huggingface dataset:
শ্রাবস্তী জেলা

শ্রাবস্তী জেলা ভারতের উত্তরপ্রদেশ রাজ্যের একটি জেলা, ভিঙ্গা শহরটির জেলা সদর। শ্রাবস্তি জেলা হল দেবিপাটন বিভাগের একটি অংশ। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে এটি ভারতের সংখ্যালঘুকেন্দ্রিক জেলাগুলির মধ্যে একটি।

ইতিহাস

উত্তরপ্রদেশের উত্তর-পূর্বের শহর শ্রাবস্তি, পশ্চিম রাপ্তি নদীর নিকটে অবস্থিত। এই শহরটি গৌতম বুদ্ধের জীবনের সাথে নিবিড়ভাবে জড়িত, যিনি এখানে ২৪টি চতুর্মাস কাটিয়েছেন বলে বিশ্বাস করা হয়। "সাহেত-মাহেত" গ্রামের নিকটবর্তী প্রাচীন স্তূপ, মহিমান্বিত বিহারসমূহ এবং বেশ কয়েকটি মন্দির শ্রাবস্তীর সাথে বুদ্ধের মেলবন্ধন প্রতিষ্ঠা করে। নাগার্জুনের মতানুসারে, খ্রিস্টপূর্ব ৫ম শতকে এই শহরটির জনসংখ্যা ছিল ৯০০,০০০ জন। এটি মগধের রাজধানী, রাজগিরের থেকে বেশি মহিমান্বিত ছিল।

চতুর্দশ শতাব্দীর 'বৃহৎকল্প' এবং বিভিন্ন কল্পের বর্ণনা অনুসারে, শহরের নাম ছিল মাহিদ। পরবর্তীকালে উল্লেখ রয়েছে যে, এই শহরটির নাম ছিল সাহেত-মাহেত। আরও উল্লেখ করা আছে যে, এই শহরটি জুড়ে একটি বিশাল দুর্গ ছিল যেখানে অনেকগুলি মন্দির ছিল এবং সেই মন্দিরে ছিল দেবকুলিকাদের মূর্তি।

আজ মাটি এবং ইটের একটি বিরাট গড়-প্রাচীর এই শহরটিকে ঘিরে রয়েছে। শ্রাবস্তী শহরের নিকটে 'সাহেত-মাহেত' এ খনন চলাকালীন,অনেক প্রাচীন মূর্তি এবং শিলালিপি পাওয়া গেছে। এগুলি এখন মথুরা এবং লখনউয়ের যাদুঘরে রাখা হয়েছে। বর্তমানে, ভারত সরকারের প্রত্নতাত্ত্বিক বিভাগ মিত্র যৌথ গবেষণা করার জন্য খননকাজ করছে।

১৯৯৭ সালের মে মাসে বাহরাইচ জেলা বিভক্ত হয়ে শ্রাবস্তী গঠিত হয়েছিল।

ভূগোল
দক্ষিণে গোন্ডা জেলা এবং পশ্চিমে বারাইচ জেলা থেকে ঐতিহাসিক আওধের কিছু অংশ খোদাই করে শ্রাবস্তী বার হয়েছিল। শ্রাবস্তীর পূর্বদিকে বলরামপুর, উত্তর-পূর্বে নেপালের ড্যাং-দেউখুড়ি জেলা এবং উত্তর-পূর্বে  নেপালের বাঁকে জেলার সীমানা। শ্রাবস্তী জেলা সদর ভিঙ্গা লখনউ (উত্তরপ্রদেশ রাজ্যের সদর দপ্তর, রাজ্যের রাজধানী) থেকে প্রায় ১৭০ কিলোমিটার দূরে অবস্থিত।

অর্থনীতি
২০০৬ সালে পঞ্চায়েতি রাজ মন্ত্রক শ্রাবস্তীকে দেশের ২৫০টির মধ্যে একটি সর্বাধিক পিছিয়ে পড়া জেলা ঘোষণা করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।

তথ্যসূত্র

উত্তরপ্রদেশের জেলা
ভারতের সংখ্যালঘু ঘনীভূত জেলা
শ্রাবস্তী জেলা
আবদুল মান্নান তালুকদার

আব্দুল মান্নান তালুকদার হলেন বাংলাদেশ জাতীয়তাবাদী দল বিএনপি'র চেয়ারপার্সনের উপদেষ্টা কাউন্সিলের সদস্য ও সিরাজগঞ্জ জেলা বিএনপি'র নির্বাহী সদস্য এবং সিরাজগঞ্জ-৩ (রায়গঞ্জ-তাড়াশ-সলঙ্গা) আসনের সাবেক সংসদ সদস্য। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় সংসদ নির্বাচনে (পরপর চার বার) সংসদ সদস্য নির্বাচিত হন।

জন্ম ও প্রাথমিক জীবন 
তৎকালীন ব্রিটিশ শাসন আমলের সম্ভ্রান্ত মুসলিম জমিদার কাটার মহল পরগনার প্রতিষ্টাতা মুন্সি আব্দুর রহমান তালুকদার এর বংশধর জমিদার ফজলার রহমান তালুকদার এর পঞ্চম সন্তান আব্দুল মান্নান তালুকদার ২'ই মার্চ ১৯৩৬ সালে সিরাজগঞ্জ জেলার ধুবিল ইউনিয়নে জন্মগ্রহণ করেন।

রাজনৈতিক ও কর্মজীবন 
আব্দুল মান্নান তালকদার ১৯৫৪ মেট্রিক পাশের পর সিরাজগঞ্জ সরকারি কলেজে ভর্তি হন। সেখান থেকে তাঁর রাজনৈতিক অধ্যায় শুরু হয়। ১৯৫৪ সালের সিরাজগঞ্জ সরকারি কলেজের ছাত্রসংসদ নির্বাচনে "সমাজ সেবা সম্পাদক" পদে নির্বাচিত হয়েছিলেন। তিনি ছাত্ররাজনীতির পাশাপাশি নিজ নামে ঠিকাদারি প্রতিষ্ঠান পরিচালনা করেন। ১৯৫৭ সাল থেকে ১৯৯১ সালের জাতীয় সংসদ নির্বাচনের প্রার্থী হওয়ার পূর্ব পর্যন্ত তিনি প্রথম শ্রেণির ঠিকাদার ছিলেন। পরবর্তীতে তিনি ব্যবসায় মননিবেশ করেন এবং একজন সফল ব্যবসায়ী হিসেবে অত্র অঞ্চলে পরিচিতি লাভ করেন। তাঁর প্রথম ব্যবসা প্রতিষ্ঠানের নাম ছিল "সোনালী আঁশ"। অত্র ব্যবসায় প্রতিষ্ঠানটি ১৯৬৬ থেকে ১৯৯০ সাল পর্যন্ত সুনামের সহিত সিরাজগঞ্জ জেলায় ব্যবসায় পরিচালিত করেন।

সিরাজগঞ্জ জেলাধীন রায়গঞ্জ ও তাড়াশ উপজেলার সাধারণ জনগনের ও বিএনপি নেতা-কর্মীদের অনুরোধে এবং বিএনপির চেয়ারপার্সন বেগম খালেদা জিয়ার আহ্বানে ১৯৯১ সালের জাতীয় সংসদ নির্বাচনে অংশগ্রহণ করেই তিনি সিরাজগঞ্জ-৩ আসন থেকে বিপুল সংখ্যক ভোটে জাতীয় সংসদ সদস্য নির্বাচিত হন। তিনি সিরাজগঞ্জ জেলা বিএনপি'র সাবেক সভাপতি,
বর্তমানে বেগম খালেদা জিয়ার রাজনৈতিক উপদেষ্টা ও সিরাজগঞ্জ জেলা বিএনপির নির্বাহী সদস্য। তিনি সিরাজগঞ্জ-৩ (রায়গঞ্জ-তাড়াশ-সলঙ্গা) আসন থেকে বাংলাদেশ জাতীয়তাবাদী দলের হয়ে ১৯৯১ সালের পঞ্চম, ফেব্রুয়ারি ১৯৯৬ সালের ষষ্ট, জুন ১৯৯৬ সপ্তম ও ২০০১ সালের অষ্টম (পরপর চার বার) জাতীয় সংসদ নির্বাচনে সংসদ সদস্য নির্বাচিত হন। ২০০৮ ও ২০১৮ সালের নির্বাচনে অংশ গ্রহণ করে পরাজিত হন তিনি।

আরও দেখুন 

 পঞ্চম জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ
 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ
 সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ
 অষ্টম জাতীয় সংসদ সদস্যদের তালিকা (২০০১)  –জাতীয় সংসদ

জীবিত ব্যক্তি
সিরাজগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
ইসহাক হোসেন তালুকদার

ইসহাক হোসেন তালুকদার (১৮ জুন ১৯৫০–৬ অক্টোবর ২০১৪) মুক্তিযোদ্ধা, বাংলাদেশ আওয়ামী লীগের রাজনীতিবিদ এবং সিরাজগঞ্জ-৩ (রায়গঞ্জ-তাড়াশ) আসনের সাবেক সাংসদ। তিনি ১৯৮৬, ২০০৮ ও ২০১৪ সালে তিন দফা সংসদ সদস্য নির্বাচিত হন।

জন্ম ও প্রাথমিক জীবন 
ইসহাক হোসেন তালুকদার ১৮ জুন ১৯৫০ সালে সিরাজগঞ্জ জেলার রায়গঞ্জ উপজেলার ধামাইনগর ইউনিয়নের বাকাই গ্রামে। পিতা মরহুম ইস্রাফিল হোসেন তালুকদার, মাতা মরহুমা তুষ্টু বেগম।

শিক্ষা জীবন 
ইসহাক হোসেন তালুকদার বাকাই সরকারি প্রাথমিক বিদ্যালয়ে প্রাথমিক শিক্ষা সমাপ্তির পর বগুড়া জেলার ছোনকা হাইস্কুলে ভর্তি হয়ে ১৯৬৮ সালে এসএসসি পাস করেন। এর পর রাজশাহী নিউ ডিগ্রি কলেজ থেকে এইচএসসি পাশ করেন। ১৯৭৮ সালে রাজশাহী বিশ্ববিদ্যালয় থেকে দর্শনে অনার্স ও মাস্টার্স ডিগ্রি লাভ করেন।

রাজনৈতিক ও কর্মজীবন 
ইসহাক হোসেন তালুকদার সিরাজগঞ্জ জেলা আওয়ামী লীগের সদস্য ও মুক্তিযোদ্ধা ছিলেন। তিনি ১৯৬৮ সালে ছাত্র ইউনিয়নের রাজনীতির সাথে সম্পৃক্ত হয়ে ঊনসত্তরের গণঅভ্যুত্থানে সক্রিয় অংশ গ্রহণ করেন। ১৯৭১ সালে মুক্তিযুদ্ধে অংশ গ্রহণ করেন। ১৯৮০ সালে ধামাইনগর ইউনিয়ন আ’লীগের সভাপতি পদে নির্বাচিত হন। ১৯৮৪ সালে সিরাজগঞ্জ জেলার রায়গঞ্জ উপজেলার ধামাইনগর ইউনিয়নের চেয়ারম্যান নির্বাচিত হন। ১৯৭৯-১৯৮১ মেয়াদে পাবনা পল্লীবিদ্যুৎ সমিতি-৩ (বর্তমানে সিরাজগঞ্জ পল্লীবিদ্যুৎ সমিতি) এর প্রতিষ্ঠাতা সভাপতি হিসেবে দায়িত্ব পালন করেন। তিনি ১৯৮৬ সালে জেলা আওয়ামীলীগের সহসভাপতি নির্বাচিত হয়েছিলেন।

তিনি বাংলাদেশ আওয়ামী লীগের প্রার্থী হিসেবে ১৯৮৬ সালের তৃতীয়, ২০০৮ সালের নবম ও ২০১৪ সালে দশম জাতীয় সংসদে মোট তিন দফা সিরাজগঞ্জ-৩ (রায়গঞ্জ-তাড়াশ) আসন থেকে সংসদ সদস্য নির্বাচিত হন। নবম জাতীয় সংসদের প্রবাসী কল্যাণ ও বৈদেশিক কর্মসংস্থান বিষয়ক স্থায়ী কমিটির সদস্য ও বাংলাদেশ জাতীয় পাঠাগার বিষয়ক স্থায়ী কমিটির সদস্য ছিলেন। দশম জাতীয় সংসদের সরকারি হিসাব সংক্রান্ত স্থায়ী কমিটিরও সদস্য ছিলেন।

ইসহাক হোসেন মোট ৫বার আওয়ামী লীগের মনোনয়নে সিরাজগঞ্জ-৩ (রায়গঞ্জ-তাড়াশ) আসনে প্রতিদ্বন্দ্বিতা করলেও ১৯৯১ সালের পঞ্চম ও জুন ১৯৯৬ সালে সপ্তম জাতীয় সংসদ নির্বাচনে পরাজিত হয়ে ছিলেন।

পারিবারিক জীবন 
ইসহাক হোসেন তালুকদার ১৯৭৪ সালে চাঁপাইনবাবগঞ্জ জেলার হরিপুর গ্রামের মৃত সাইদুর রহমানের কন্যা মনোয়ারা সুলতানাকে বিয়ে করেন। তাদের দুই ছেলে সুমন তালুকদার ও ইমরুল হোসেন তালুকদার ইমন।

মৃত্যু 
ইসহাক হোসেন তালুকদার ৬ অক্টোবর ২০১৪ সোমবার ঈদের দিন সিরাজগঞ্জ জেলার রায়গঞ্জ উপজেলার ধামাইনগর ইউনিয়নের বাকাই গ্রামে নিজের বাড়িতে অসুস্থ হয়ে পড়লে হাসপাতাল নেয়ার পথে মৃত্যুবরণ করেন।

তথ্যসূত্র 

১৯৫০-এ জন্ম
২০১৪-এ মৃত্যু
সিরাজগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
রাজশাহী বিশ্ববিদ্যালয়ের প্রাক্তন শিক্ষার্থী
আবদুল মতিন সরকার

আবদুল মতিন সরকার একজন বাংলাদেশ আওয়ামী লীগ এর রাজনীতিবিদ এবং ময়মনসিংহ-৭ এর সাবেক সংসদ সদস্য। বর্তমানে তিনি ত্রিশাল উপজেলার চেয়ারম্যান হিসেবে দায়িত্ব পালন করছেন।

কর্মজীবন 
আবদুল মতিন সরকার মুক্তি বাহিনীর সদস্য ছিলেন এবং বাংলাদেশের মুক্তিযুদ্ধে লড়াই করেছিলেন। ১৯৭৩ সালে তিনি ত্রিশাল নজরুল ডিগ্রি কলেজ ছাত্রলীগের সহ-সভাপতি ছিলেন। ১৯৯০ সালে তিনি ত্রিশাল উপজেলার চেয়ারম্যান নির্বাচিত হন। ২০০১ সালে বাংলাদেশ আওয়ামী লীগ এর প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন।

তথ্যসূত্র 

ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
জীবিত ব্যক্তি
অষ্টম জাতীয় সংসদ সদস্য
রেজা আলী

রেজা আলী (১০ এপ্রিল ১৯৪০ - ১৩ ফেব্রুয়ারি ২০২৩) বাংলাদেশি ব্যবসায়ী, আইনজীবী ও বাংলাদেশ আওয়ামী লীগের একজন রাজনীতিবিদ যিনি ময়মনসিংহ-৭ জাতীয় সংসদীয় আসনের সাবেক সংসদ সদস্য ছিলেন।

প্রাথমিক জীবন

আলীর জন্ম ১০ এপ্রিল ১৯৪০ সালে নানা বাড়ি সিলেটে। তার বাবা তফাজ্জল আলী এবং মা সারাহ আলী। বাবা তফাজ্জল আলী পাকিস্তান সরকারের কেন্দ্রীয় মন্ত্রী, মিশরে নিযুক্ত অ্যাম্বাসেডর, ও বাংলাদেশ সুপ্রিম কোর্ট বার অ্যাসোসিয়েশনের প্রেসিডেন্ট ছিলেন।  

তিনি লেখাপড়া শুরু করেন ঢাকার সেন্ট গ্রেগরী হাই স্কুলে। এরপর পাকিস্তানের লাহোরের আইচিসন কলেজ এবং ঢাকা বিশ্ববিদ্যালয়ে পড়াশোনা করেন।

তার স্ত্রী নাইমা আলী। তাদের ৩ সন্তান মিরান আলী, সারাহ আলী এবং মিশাল আলী।

কর্মজীবন
রেজা আলী ১৯৬৮ সালে বিটপী অ্যাডভার্টাইজিং লিমিটেডের সূচনা করেন। মুক্তিযুদ্ধেও রেখেছেন অবদান। ১৯৮৪ সালে তিনি মিসামি গার্মেন্টস শুরু করেন। বাংলাদেশের শিপ ব্রেকিং শিল্প খাতের বিকাশেও তার অবদান রয়েছে। বাংলাদেশ শিপ ব্রেকার্স অ্যাসোসিয়েশনের ফাউন্ডার প্রেসিডেন্ট ছিলেন তিনি। সুপ্রিম কোর্ট বারের সদস্য ছিলেন তিনি।

রাজনৈতিক জীবন 
আলী ১৯৬০ সালে স্বৈরাচারী শাসক আইয়ুব খান সরকারের বিরুদ্ধে ঢাকা বিশ্ববিদ্যালয়ের ছাত্র আন্দোলনে মুখ্য ভূমিকা পালন করার কারণে তাকে কারাবন্দি করা হয়।

তিনি বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সাবেক সদস্য, ময়মনসিংহ জেলা আওয়ামী লীগের সাবেক সদস্য, ত্রিশাল উপজেলা আওয়ামী লীগের সাবেক আহ্বায়ক হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগ প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন।

মৃত্যু
রেজা আলী ১৩ ফেব্রুয়ারি ২০২৩ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। ত্রিশাল উপজেলার ধানীখোলায় তাকে সমাহিত করা হয়।

তথ্যসূত্র

ময়মনসিংহ জেলার রাজনীতিবিদ
নবম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
ময়মনসিংহ জেলার আইনজীবী
২০২৩-এ মৃত্যু
১৯৪০-এ জন্ম
সিলেটের ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
এম. এ. হান্নান (রাজনীতিবিদ)

এম এ হান্নান (১১ এপ্রিল ১৯৩৫-১৫ জুন ২০২১) একজন জাতীয় পার্টি (এরশাদ) এর রাজনীতিবিদ এবং ময়মনসিংহ-৭ এর সাবেক সংসদ সদস্য।

শৈশবকাল 
হান্নান ১৯৩৫ সালের ১১ এপ্রিল ময়মনসিংহের ত্রিশালে জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক শেষ করেছেন।

কর্মজীবন 
হান্নান ২০১৪ সালে জাতীয় পার্টির প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন এবং ২০১৮ সাল পর্যন্ত দায়িত্ব পালন করেছেন  ।

অভিযোগ 
৩১ শে অক্টোবর, ২০১৬-তে তার বিরুদ্ধে বাংলাদেশের মুক্তিযুদ্ধের সময় যুদ্ধাপরাধের অভিযোগ আনা হয়েছিল  ।

তথ্যসূত্র 

ময়মনসিংহ জেলার রাজনীতিবিদ
১৯৩৫-এ জন্ম
২০২১-এ মৃত্যু
জাতীয় পার্টির রাজনীতিবিদ
দশম জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
ময়মনসিংহ জেলার ব্যক্তি
বৃক্কের ক্যান্সার

বৃক্কের ক্যান্সার, যা কিডনি ক্যান্সার () বা রেনাল ক্যান্সার () নামেও পরিচিত হচ্ছে ক্যান্সারের এক ধরনের শ্রেণি যেগুলোর শুরু হয় বৃক্কে। এ ধরনের ক্যান্সারের উপসর্গের মধ্যে রয়েছে মূত্রে রক্তর উপস্থিতি, তলপেটের ভেতরে পিণ্ড, বা পিঠের ব্যথা বা ব্যাক পেইন। এগুলো সাথে জ্বর, ওজন কমে যাওয়া, এবং দুর্বলতা অনুভব করার মতো উপসর্গগুলোও দেখা যেতে পারে। এ সংক্রান্ত জটিলতার মধ্যে ক্যান্সার ফুসফুস বা মস্তিষ্কে ছড়িয়ে ক্যান্সার ছড়িয়ে পড়ার মতো সমস্যাও দেখা দিতে পারে।

রেনাল সেল ক্যান্সার (আরসিসি), ট্রানজিশনাল সেল ক্যান্সার (টিসিসি), এবং উইলম্‌স টিউমার হচ্ছে বৃক্কের ক্যান্সারে প্রধান ও প্রচলিত তিনটি ধরন। বৃক্কের ক্যান্সারের মধ্যে রেনাল সেল ক্যান্সারের হার প্রায় ৮০% এবং বাকিদের মধ্যে ট্রানজিশনাল সেল ক্যান্সারের পরিমাণ সবচেয়ে বেশি। আরসিসি ও টিসিসি-এর ঝুঁকি বৃদ্ধির কারণগুলোর মধ্যে রয়েছে ধূমপান, নির্দষ্ট ব্যথানাশক সেবন করা, পূর্বে মূত্রাশয়ের ক্যান্সার হওয়া, অতিরিক্ত ওজন, উচ্চ রক্তচাপ, নির্দিষ্ট কিছু রাসায়নিক যৌগের সংস্পর্শ, এবং পারিবারিক ইতিহাস। উইলম্‌স টিউমারের ঝুঁকি বৃদ্ধির কারণগুলোর মধ্যে পারিবারিক ইতিহাস ও ডব্লিউএজিআর সিনড্রোমের মতো বংশগত ব্যাধি অন্যতম। রোগ নির্ণয়ের জন্য উপসর্গের ওপর ভিত্তি করে মূত্র পরীক্ষা এবং মেডিক্যাল ইমেজিংয়ের আশ্রয় নেওয়া হয়। ক্যান্সারের উপস্থিতি নিশ্চিত করতে সংশ্লিষ্ট টিস্যুর বায়োপসি করা হয়।

ক্যান্সারের ধাপ 
 ৪র্থ পর্যায়ের বৃক্কের ক্যান্সারের ক্ষেত্রে ক্যান্সার কোষ শরীরের অন্যান্য স্থানে ছড়িয়ে পড়ে যা চিকিৎসাবিজ্ঞানের ভাষায় মেটাস্ট্যাসিস নামে পরিচিত। আর বৃক্কের ক্যান্সারের ক্ষেত্রে সবচেয়ে প্রচলিত মেটাস্ট্যাসিসে স্থানগুলোর মধ্যে রয়েছে ফুসফুস, হাড়, মস্তিষ্ক, এবং বৃক্ক থেকে দূরবর্তী লিম্ফ নোডসমূহ।

তথ্যসূত্র

বহিঃসংযোগ 

বৃক্কের ক্যান্সার
বংশানুক্রমিক ক্যান্সার
বিরল ক্যান্সার
বৃক্কের রোগ
সৈয়দ জাফর নাদেরি

সৈয়দ জাফর নাদেরি (জন্ম: ১৯৬৫) হাজারা-ইসমাইলি একটি জাতিগত ব্যক্তি। তিনি ৯০-এর দশকের গোড়ার দিকে আফগানিস্তানের বাগলন প্রদেশকে নিয়ন্ত্রণ করেছিলেন। তিনি বাগলনের কায়ানে জন্মগ্রহণ করেছিলেন এবং সাইয়্যেদ-ই কায়ান নামেও তিনি সুপরিচিত। তিনি আফগানিস্তানের প্রাক্তন সহ-রাষ্ট্রপতি সৈয়দ মনসুর নাদেরির পুত্র। সৈয়দ জাফর নাদেরি তার বাবা রাজনৈতিক বন্দী হওয়ার পরে দশ বছর বয়সে ইংল্যান্ডের স্কুলে গিয়েছিলেন। ১৩ বছর বয়সে তাকে মার্কিন যুক্তরাষ্ট্রে প্রেরণ করা হয়েছিল যেখানে তিনি জেফ নাদেরি নামে পরিচিতি লাভ করেছিলেন।

জীবনী 
তার বাবা আফগানিস্তানে ফিরে আসার আগে তিনি পেনসিলভেনিয়ার অ্যালেন্টাউনে থাকতেন, হেভি মেটাল সঙ্গীত ব্যান্ডে ড্রাম বাজাতেন এবং একজন ক্রীড়াবিদ ছিলেন।

দ্য ওয়ার্ল্ড মোস্ট ডেঞ্জারাস প্লেস অনুসারে, জাফর আফগানিস্তানে ফিরে আাসার সময় ধনী ছিলেন। তাকে দেশের অন্যতম নিষ্ঠুর ও কুখ্যাত যুদ্ধবাজ হিসাবে বিবেচনা করা হয়।

দ্য ওয়ার্ল্ড মোস্ট ডেঞ্জারাস প্লেস তাকে উদ্ধৃত করে বলেছিল, তিনি নিজের এলাকা বাগলন এবং দেশের অন্যান্য মানুষকে সাহায্য করতে এসেছিলেন। তিনি তাঁর পিতা এবং দাদাদের থেকে অনুপ্রাণিত হয়ে আফগানিস্তানকে সুরক্ষিত করতে এসেছিলেন। তিনি তাঁর লোকদের সাহায্য করার জন্য নিজের জীবন ঝুঁকির মধ্যে ফেলেছিলেন।

আফগানিস্তানের সোভিয়েত দখলের সময় জাফর বাগলনের এমপি হন। তাঁর সেনাবাহিনী সোভিয়েতদের বিরুদ্ধে লড়াই করেছিল এবং পাকিস্তানে পালিয়ে আসা শরণার্থীদের স্রোত তৈরি করেছিল। তালিবান সরকার পতনের পরে এদের মধ্য থেকে অল্প কিছু লোক ফিরে এসেছিল।

৮০তম বিভাগ (আফগানিস্তান) সোভিয়েত-আফগান যুদ্ধের দ্বিতীয়ার্ধে উপজাতি মিলিশিয়া থেকে গঠিত হয়েছিল বলে জানা গেছে। ১৯৮৯ সালে ২৫ বছর বয়সী জাফরের নির্দেশে, বাগলন প্রদেশে গঠন করা হয়েছিল।

জাফর ১৯৮৯ সালে জেফ বি. হারমন পরিচালিত ও প্রযোজিত "ওয়ার্ল্ড অফ কায়ান"-এর তথ্যচিত্রের মূল বিষয় ছিলেন। ছবিটি সান ফ্রান্সিসকো আন্তর্জাতিক চলচ্চিত্র উৎসবে গোল্ডেন গেট পুরস্কার জিতেছে।

পারিবারিক রাজনৈতিক পটভূমি 
সৈয়দ জাফর নাদেরি একটি অত্যন্ত রাজনৈতিক পারিবারিক পটভূমি থেকে এসেছেন। তাঁর পিতা সৈয়দ মনসুর নাদেরি গত ৫০ বছরে আফগান ইসমাইলি খাতের ধর্মীয় ও রাজনৈতিক নেতা ছিলেন। জাফরের ছোট ভাই সাদাত মনসুর নাদেরি যিনি ব্যবসায়ী ছিলেন তিনি রাষ্ট্রপতি আশরাফ গনি আহমদ জাই নগর উন্নয়ন মন্ত্রীর পদে মনোনীত হয়েছিলেন। সৈয়দ জাফরের ছোট বোন ফারখুন্দা জহরা নাদেরি আফগানিস্তানের সংসদ সদস্য এবং দেশের সুপরিচিত অধিকার কর্মী। তার এক চাচাত ভাই সৈয়দ দাউদ নাদেরি আফগানিস্তানের কুন্দুজ প্রদেশ থেকে নির্বাচিত আরেক সংসদ সদস্য।

জাফর নিজেই প্রথম উপরাষ্ট্রপতি আবদুল রশিদ দোস্তমের নিরাপত্তা উপদেষ্টা হিসাবে নিয়োগ পেয়েছিলেন।

আরো দেখুন 

 সৈয়দ মনসুর নাদেরী 
 সাদাত মনসুর নাদেরী 
 ফারখুন্ড জহরা নাদেরী 
 সৈয়দ কায়ান

পাদটিকা

বহিঃসংযোগ 

 ওয়েবসাইট নাদিরিকে উত্সর্গীকৃত 
 আফগান ইসমাইলিস ওয়েবসাইট

জীবিত ব্যক্তি
১৯৬৫-এ জন্ম
অপর্যালোচিত অনুবাদসহ পাতা
চাঁদপুরা ইউনিয়ন

চাঁদপুরা বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
চাঁদপুরা ইউনিয়নের আয়তন ৫,৯৬৭ একর।

প্রশাসনিক কাঠামো 
চাঁদপুরা ইউনিয়ন বরিশাল সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী চাঁদপুরা ইউনিয়নের মোট জনসংখ্যা ১৬,৭৬৪ জন। এর মধ্যে পুরুষ ৮,১৩২ জন এবং মহিলা ৮,৬৩২ জন। মোট পরিবার ৩,৬৪৮টি।

শিক্ষা 
২০১১ সালের আদমশুমারি অনুযায়ী চাঁদপুরা ইউনিয়নের সাক্ষরতার হার ৬৩.৮%।

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
চন্দ্রমোহন ইউনিয়ন

চন্দ্রমোহন বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
চন্দ্রমোহন ইউনিয়নের আয়তন ৫,৭৩৫ একর।

প্রশাসনিক কাঠামো 
চন্দ্রমোহন ইউনিয়ন বরিশাল সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী চন্দ্রমোহন ইউনিয়নের মোট জনসংখ্যা ১৫,৩২০ জন। এর মধ্যে পুরুষ ৭,৮৩৬ জন এবং মহিলা ৭,৪৮৪ জন। মোট পরিবার ২,৮৬২টি।

শিক্ষা 
২০১১ সালের আদমশুমারি অনুযায়ী চন্দ্রমোহন ইউনিয়নের সাক্ষরতার হার ৫১.৬%।

আরও দেখুন 
 বরিশাল সদর উপজেলা
 বন্দর থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
চর কাউয়া ইউনিয়ন

চর কাউয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

ছোট  এই গ্রামে রয়েছে বরিশাল বিশ্ববিদ্যালয়, বরিশাল ইঞ্জিনিয়ারিং বিশ্ববিদ্যালয়, বরিশাল -ভোলার মেইন সড়ক পথ, অসংখ্য প্রাথমিক ও মাধ্যমিক বিদ্যালয় সহ শতাধিক মসজিদ।

আয়তন 
চর কাউয়া ইউনিয়নের আয়তন ৯,৩৪৬ একর।

প্রশাসনিক কাঠামো 
চর কাউয়া ইউনিয়ন বরিশাল সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী চর কাউয়া ইউনিয়নের মোট জনসংখ্যা ৩০,২৩২ জন। এর মধ্যে পুরুষ ১৫,০৭৮ জন এবং মহিলা ১৫,১৫৪ জন। মোট পরিবার ৬,৪৭৯টি।

শিক্ষা 
২০১১ সালের আদমশুমারি অনুযায়ী চর কাউয়া ইউনিয়নের সাক্ষরতার হার ৫৯.৭%।

আরও দেখুন 
 বরিশাল সদর উপজেলা
 বন্দর থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
টুঙ্গিবাড়িয়া ইউনিয়ন

টুঙ্গিবাড়িয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
টুঙ্গিবাড়িয়া ইউনিয়নের আয়তন ৫,০২৫ একর।

প্রশাসনিক কাঠামো 
টুঙ্গিবাড়িয়া ইউনিয়ন বরিশাল সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী টুঙ্গিবাড়িয়া ইউনিয়নের মোট জনসংখ্যা ১৯,৮২১ জন। এর মধ্যে পুরুষ ৯,৪৯১ জন এবং মহিলা ১০,৩৩০ জন। মোট পরিবার ৪,২৯৮টি।

শিক্ষা 
২০১১ সালের আদমশুমারি অনুযায়ী টুঙ্গিবাড়িয়া ইউনিয়নের সাক্ষরতার হার ৫৬.৭%।

আরও দেখুন 
 বরিশাল সদর উপজেলা
 বন্দর থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
জাগুয়া ইউনিয়ন

জাগুয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
জাগুয়া ইউনিয়নের আয়তন ১,৮৯৭ একর।

প্রশাসনিক কাঠামো 
জাগুয়া ইউনিয়ন বরিশাল সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কোতোয়ালী মডেল থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী জাগুয়া ইউনিয়নের মোট জনসংখ্যা ৬,৫০৯ জন। এর মধ্যে পুরুষ ৩,০৯২ জন এবং মহিলা ৩,৪১৭ জন। মোট পরিবার ১,৪২০টি।

শিক্ষা 
২০১১ সালের আদমশুমারি অনুযায়ী জাগুয়া ইউনিয়নের সাক্ষরতার হার ৭৮.২%।

আরও দেখুন 
 বরিশাল সদর উপজেলা
 কোতোয়ালী থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
সায়েস্তাবাদ ইউনিয়ন

সায়েস্তাবাদ বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
সায়েস্তাবাদ ইউনিয়নের আয়তন ১১,৩১৮ একর।

প্রশাসনিক কাঠামো 
সায়েস্তাবাদ ইউনিয়ন বরিশাল সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী সায়েস্তাবাদ ইউনিয়নের মোট জনসংখ্যা ২৩,২৫৫ জন। এর মধ্যে পুরুষ ১১,২৫৭ জন এবং মহিলা ১১,৯৯৮ জন। মোট পরিবার ৪,৯৮৩টি।

শিক্ষা 
২০১১ সালের আদমশুমারি অনুযায়ী সায়েস্তাবাদ ইউনিয়নের সাক্ষরতার হার ৫১.১%।

আরও দেখুন 
 বরিশাল সদর উপজেলা
 কাউনিয়া থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
চর বাড়িয়া ইউনিয়ন

চর বাড়িয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।

আয়তন 
চর বাড়িয়া ইউনিয়নের আয়তন ৪,৮৬০ একর।

প্রশাসনিক কাঠামো 
চর বাড়িয়া ইউনিয়ন বরিশাল সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।এর বতর্মান চেয়ারম্যান মাহাতাব হোসেন সুরুজ

জনসংখ্যার উপাত্ত 
২০১১ সালের আদমশুমারি অনুযায়ী চর বাড়িয়া ইউনিয়নের মোট জনসংখ্যা ২২,৯০৪ জন। এর মধ্যে পুরুষ ১১,৫১০ জন এবং মহিলা ১১,৩৯৪ জন। মোট পরিবার ৪,৭৩৬টি।

শিক্ষা 
২০১১ সালের আদমশুমারি অনুযায়ী চর বাড়িয়া ইউনিয়নের সাক্ষরতার হার ৬২.৯%।

আরও দেখুন 
 বরিশাল সদর উপজেলা
 কাউনিয়া থানা, বরিশাল
 বরিশাল জেলা

তথ্যসূত্র

বহিঃসংযোগ 

বরিশাল সদর উপজেলার ইউনিয়ন
বড়োল্যান্ড

বড়োল্যান্ড () বা বড়োল্যান্ড টেরিটরিয়াল রিজন (সংক্ষেপে বিটিআর) হল আসামের একটি স্বায়ত্তশাসিত অঞ্চল। পাঁচটি জেলা নিয়ে বড়োল্যান্ড সৃষ্টি হয়েছে। সেইগুলি হল যথাক্রমে কোকড়াঝাড় জেলা, বাক্সা জেলা, ওদালগুড়ি জেলা, চিরাং জেলা এবং তামুলপুর জেলা। অঞ্চলটির ক্ষেত্রফল প্রায় ৮,০০০ বর্গ কিলোমিটার। বড়ো আন্দোলনের প্রেক্ষিতে ২০০৩ সালে হওয়া বড়ো চুক্তির ফলাফল হিসাবে বড়োল্যান্ড গঠন করা হয়েছিল।

ভূগোল
বড়োল্যান্ডের সীমারেখা ২৬° ৭' ১২" উত্তর অক্ষরেখা থেকে ২৬° ৪৭' ৫০" উত্তর অক্ষরেখা এবং ৮৯° ৪৭' ৪০" পূর্ব থেকে ৯২° ১৮' ৩০" পূর্ব দ্রাঘিমারেখা পর্যন্ত বিস্তৃত হয়ে আছে। এর ৩% ব্যক্তি শহরে বাস করে। বড়োল্যান্ডে ৫০০ বর্গ কিলোমিটার জুড়ে মানাস জাতীয় উদ্যান আছে। সেইমতো বড়োল্যান্ড ভৌগোলিকভাবে ভুটান এবং অরুণাচল প্রদেশের সাথে সীমা ভাগাভাগি করে আছে। ভারত-ভুটান আন্তর্জাতিক সীমান্তের একটি বৃহৎ অংশ বড়োল্যান্ডের অধীনে আছে। অন্যান্য সীমান্ত জেলা হল ধুবড়ী জেলা, বঙ্গাইগাঁও জেলা, বড়পেটা জেলা, নলবাড়ী জেলা, কামরূপ জেলা, দরং জেলা এবং শোণিতপুর জেলা।

জনবিন্যাস

বড়োল্যান্ডে জনবিন্যাসগতভাবে বড়ো জনগোষ্ঠী সর্বাধিক সংখ্যায় আছে। ২০১১ সালের জনগণনার তথ্য অনুসারে বড়োল্যান্ডের ৩০.৫% লোক বড়ো ভাষী, ২৬.৮% লোক অসমীয়া ভাষী, ২৩.৭% বাংলা ভাষী।

অর্থনীতি
অর্থনৈতিকভাবে বড়োল্যান্ড এখন তেমন বেশি উন্নত হয়নি৷ অঞ্চলটি মূলতঃ কৃষিনির্ভর।

শিক্ষা
২০০৯ সালে কোকরাঝাড় অঞ্চলে বড়োল্যান্ড বিশ্ববিদ্যালয় স্থাপন হয়েছিল। সাম্প্রতিককালে বড়োল্যান্ডে সাক্ষরতার হার হয়েছে ৬১.৩%।

ক্রীড়া
ফুটবল এই অঞ্চলের সবচেয়ে জনপ্রিয় খেলা। এটিতে অনেকগুলি ফুটবল ক্লাব রয়েছে যার মধ্যে বারহুংখা এসি, ইউনাইটেড চিরাং দুয়ার এফসি এবং গ্লোবাল এফসি সর্বাধিক পরিচিত কারণ তারা রাজ্যের প্রিমিয়ার ফুটবল লিগ আসাম রাজ্য প্রিমিয়ার লিগ-এ অংশ নেয়। আরেকটি ক্লাব বড়োল্যান্ড এফসি ডুরান্ড কাপে অংশগ্রহণ করে। বড়োল্যান্ড শহীদ গোল্ড কাপ প্রতি বছর বড়োল্যান্ড শহীদদের স্মরণে আয়োজিত হয়, যারা বড়োল্যান্ড আন্দোলনের জন্য তাদের জীবন উৎসর্গ করেছিলেন। এই অঞ্চলটি অনেক জাতীয় স্তরের ক্রীড়াবিদও তৈরি করেছে। এই অঞ্চলে অনুসৃত অন্যান্য খেলাগুলি হ'ল ব্যাডমিন্টন, বাস্কেটবল, ভলিবল, ক্রিকেট, তায়কোয়ান্ডো, বক্সিং, কাবাডি, দাবা, তীরন্দাজ এবং অন্যান্য দেশীয় খেলা।

প্রশাসন 

সংবিধানের ষষ্ঠ অনুসূচীর অন্তর্গত বড়োল্যান্ডের মুখ্য কার্যালয় কোকরাঝাড় জেলায়। বড়োল্যান্ড ক্ষেত্রীয় পরিষদ (বড়োল্যান্ড টেরিটরিয়াল কাউন্সিল, সংক্ষেপে বিটিসি)-এ এই অঞ্চলটি পরিচালনা করে। প্রথম অবস্থায় বিটিসির সদস্যের সংখ্যা ছিল ৩০ জন। ষষ্ঠ অনুসূচীর ২(১) অনুচ্ছেদটির সংশোধন করে বর্তমান এর সংখ্যা ৪৬ জন পর্যন্ত বৃদ্ধি করা হয়েছে। এই ৪৬ জনের ভিতর ৩০টি আসন অনুসূচীতে জনজাতির জন্য সংরক্ষিত, ৫টি আসন অজনজাতির জন্য সংরক্ষিত করে রাখা আছে, ৫টি আসন সকলের জন্য মুক্ত এবং ৬টি আসন রাজ্যপাল দ্বারা মনোনীত। অর্থাৎ বিটিসির মোট সদস্য সংখ্যার ভিতর ৪০ জন নির্বাচিত এবং ৬ জন মনোনীত।

প্রতি পাঁচ বছরে অন্তত ১টি নির্বাচন অনুষ্ঠিত হয়। আসাম সরকারের জ্ঞাপন নং TAD/BTC/161/2003/6-র অধীনে বিটিসির হাতে ৪০ টা বিষয়ে ক্ষমতা প্রদান করা হয়েছে। কৃষি, পশুপালন, শিক্ষা, সংস্কৃতি, মীন পালন, বন এবং পরিবেশ, জন্ম-মৃত্যুর পঞ্জীয়ন ইত্যাদি কতগুলি অত্যন্ত প্রয়োজনীয় বিষয় বিটিসির ক্ষমতার ভিতর অন্তর্ভুক্ত হয়ে আছে।

প্রশাসনীয় বিভাগ
বড়োল্যান্ড চারটি জেলা নিয়ে গঠিত। ১০ টা মহকুমা এবং ৪০ টা উন্নয়নখণ্ড আছে।

তথ্যসূত্র

 
ভারতের স্বায়ত্তশাসিত অঞ্চল
২০০৩-এ আসামে প্রতিষ্ঠিত
ভারতের প্রস্তাবিত রাজ্য ও অঞ্চল